kardosdrur/scandi-wiki huggingface dataset:
Henrik 7.

Henrik 7. kan henvise til flere personer med dette navn:

 Henrik (7.) (1211-1242) – konge af Tyskland og Sicilien.
 Henrik 7. (Tysk-romerske rige) (ca. 1275-1313) – tysk konge 1308-1313, tysk-romerske kejser fra 1312-1313
 Henrik 7. af England (Henrik Tudor, 1457-1509) – konge af Englang 1485-1509
Henri af Orléans, hertug af Aumale

Henri af Orléans, hertug af Aumale (født 16. januar 1822 på Palais-Royal, 1. arrondissement i Paris, død 7. maj 1897 i Giardinello, ved Palermo på Sicilien var en fransk prins. Han var den femte søn af kong Ludvig-Filip af Frankrig.

Forfædre 
Hertug Henri af Aumale var bror til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

Hertug Henri af Aumale var søn af kong Ludvig-Filip af Frankrig, sønnesøn af hertug Ludvig Filip af Orléans (Philippe Égalité) samt dattersøn af Ferdinand 1. af Begge Sicilier og Maria Karolina af Østrig.

Han var oldesøn af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Familie 
Hertug Henri af Aumale var gift med Marie-Caroline af Bourbon-Begge Sicilier (1822–1869). Hun var datter af Maria Clementina af Østrig (1798-1881).

De fik syv børn, men ingen af børnene overlevede deres far:
 Louis af Orléans, fyrste af Condé (1845-1866).
 Henri, hertug af Guise (september – oktober 1847) 
 en datter (1849-1849) 
 François Paul, hertug af Guise (januar–april 1852) 
 François Louis Philippe Marie, hertug af Guise (født 5. januar 1854 i Twickenham, Richmond upon Thames ved London–død 25. juli 1872 i Paris) 
 en søn (født og død 15. juni 1861) 
 en søn (født og død juni 1864)

Poster 
Hertug Henri af Aumale havde forskellige militære og civile poster. Han var guvernør i Algeriet i 1847–1848. Derefter var han i eksil i England sammen med resten af kongefamilien. 

I 1871 blev han medlem af det Franske Akademi og senere også af det belgiske akademi. Han blev også valgt til deputertkammeret i 1871.

Efter Napoleon 3. af Frankrigs fald blev Henri af Aumale genoptaget i den franske hær. Efterhånden strammede den tredje franske republik kursen overfor de tidligere regerende familier. Henri af Aumale protestrede, men han mistede alligevel sine poster og måtte drage i eksil igen.

I 1862-1863 havde Henri af Aumale været en af flere kandidater til den græske trone, men posten kom til at gå til prins Vilhelm af Danmark (Georg 1. af Grækenland).

Kilder 

Huset Bourbon-Orléans
Paul Flory

Paul John Flory (født 19. juni 1910, død 9. september 1985) var en amerikansk kemiker, der var kendt for sit arbejde med polymerer og makromolekyler. Han var en pioner i forståelsen af, hvordan polymerer opfører sig i en opløsning, hvilket han nobelprisen i kemi i 1974 "for sin fundamentale præstationer, både teoretiske og eksperimentale, inden for makromolekylers fysiske kemi."

Referencer 

Nobelprismodtagere fra USA
Nobelprismodtagere i kemi
Kemikere fra USA
Amerikanere i 1900-tallet
Fysikere fra USA
Polymerfysik
Modtagere af Priestley Medal
Lee Teng-hui

Lee Teng-hui (født den 15. januar 1923 i Sanzhi District, Taipei, Taiwan, død den 30. juli 2020) var en taiwanesisk politiker, der var den fjerde præsident i Republikken Kina (Taiwan) (1988-00) og formand for Kuomintang (KMT). Han var den første præsident i Republikken Kina, der var født på Taiwan og den første, er blev valgt ved et direkte valg. I Lees tid som præsident blev undtagelsestilstanden på øen ophævet, republikken omdannet til et demokrati, ligesom Lee var en stærk fortaler for Taiwanesisk uafhængighed af Kina og førte en ambitiøs udenrigspolitik for at opnå internationale alliancer for Taiwan.
Han blev i 1981 valgt som borgmester i Taipei.

Chiang Ching-kuo døde i januar 1988, og Lee lykkedes ham som præsident.

Den 23. marts 1996 blev Lee den første populært valgte ROC-præsident med 54% af afstemningen. Mange mennesker, der arbejdede eller boede i andre lande, lavede specielle rejser tilbage til øen for at stemme.

Efter Lee godkendte de nye dannede pan-grønne Taiwan Solidaritets Union kandidater, som partiet blev dannet af en del af hans KMT allierede, blev han udsat fra KMT den 21. september 2001. Lee har aldrig tænkt sig at blive medlem af KMT. Efter hans formandskab ændrer Lee sine politiske standpunkter for at godkende pan-grønne kandidater.

I 2013 ryddet en prøve af ham med deltagelse i en korruptionskandale.

Noter

Eksterne henvisninger 

Politikere fra Taiwan
Præsidenter
Militærbase

En militærbase er et område som er opprettet for at huse militært udstyr, soldater og andre personer som arbejder for et militærvæsen. Baserne kan have et eller flere formål, som eksempelvis fæstningsværk, lager, militær skibsbygning, militær uddannelse, militær administration og strategisk ledelse. Rene administrations- eller skoleinstitutioner vil normalt ikke betegnes som militær base. Historisk har militære baser alt efter formålet, blevet lagt på strategisk vigtige steder, eller omvendt på godt beskyttede steder langt inde på eget territorium for at undgå fjendtlig overtagelse.

Historisk har oversøiske militærbaser ofte haft som opgave at stationere tropper som kontrollerer en koloni. I krigstid eller fredsbevarende operationer kan der etableres midlertidige militære baser. Eksempler fra Afghanistan er Ghormach-basen og Marmal-lejren, Bhagram-basen og Eglin Air Force Base.

Eksterne henvisninger 
 Oversigt over flymilitære baser globalt - BaseOps.net. Besøgt 2. august 2016.
 Historisk oversigt over britiske baser - Royal Engineers Museum. Besøgt 2. august 2016.
 Oversigt over baser i USA - Forsvarsdepartementet (USA). Besøgt 2. august 2016.
 Det tyske forsvars tjenestesteder - Forsvarsdepartementet (Tyskland). Besøgt 2. august 2016.

Militære anlæg
Damgård Mølle

Damgård Mølle er en ottekantet hollandsk vindmølle i Hovslund opført i 1867 med muret underbygning, galleri og manuel krøjning.

Der blev i 1978 oprettet en interesseorganisation til istandsættelse af møllen og i 1980 købte daværende Rødekro Kommune den. Efter restaureringen blev møllen overdraget til Foreningen til bevarelse af Damgård Mølle og drives i dag af ca. 40 frivillige. 

I møllen er der i 1923 installeret en 15 hk dieselmotor og i 50'erne en elektromotor.

Møllen er åben fra 1 maj til 30 september eller efter aftale.

Eksterne henvisninger 
 JyskeVestkystens billedserie fra montering af vinger

Noter 

Hollandske vindmøller i Danmark
Bygninger, konstruktioner og anlæg i Aabenraa Kommune
Arthur Melo

Arthur Henrique Ramos de Oliveira Melo (født 12. august 1996) er en Brasiliansk fodboldspiller, der spiller som midtbanespiller i Liverpool på en lejeaftale med den italienske klub Juventus.

Eksterne henvisninger 

Fodboldspillere fra Brasilien
Charles af Orléans, hertug af Penthièvre

Charles af Orléans, hertug af Penthièvre (født 1. januar 1820 på Palais-Royal, 1. arrondissement i Paris – død 25. juli 1828 på slottet i Neuilly, Neuilly-sur-Seine, Hauts-de-Seine var en fransk prins. Han var den fjerde søn af den senere kong Ludvig-Filip af Frankrig. Prins Charles døde, da han var otte år gammel.

Forfædre 
Charles af Orléans var bror til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

Charles af Orléans var søn af kong Ludvig-Filip af Frankrig, sønnesøn af hertug Ludvig Filip af Orléans (Philippe Égalité) samt dattersøn af Ferdinand 1. af Begge Sicilier og Maria Karolina af Østrig.

Han var oldesøn af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Kilder 

Huset Bourbon-Orléans
Ludvig Karl af Orléans, hertug af Nemours

Ludvig Karl af Orléans, hertug af Nemours (født 25. oktober 1814 på Palais-Royal, 1. arrondissement i Paris – død 26. juni 1896 i Versailles var en fransk prins. Han var den næstældste søn af kong Ludvig-Filip af Frankrig. 

Han var udset til at være rigsforstander (fomynder for sin brorsøn), men dette blev ikke til noget, fordi kongedømmet blev afskaffet under Februarrevolutionen i 1848.

Forfædre 
Hertug Ludvig Karl af Nemours var bror til bl.a. Louise af Orléans (gift med Leopold 1. af Belgien og mor til Leopold 2. af Belgien) og Clémentine af Orléans (mor til Ferdinand 1. af Bulgarien)

Hertug Ludvig Karl af Nemours var søn af kong Ludvig-Filip af Frankrig, sønnesøn af hertug Ludvig Filip af Orléans (Philippe Égalité) samt dattersøn af Ferdinand 1. af Begge Sicilier og Maria Karolina af Østrig.

Han var oldesøn af Ludvig Filip 1. af Orléans, Karl 3. af Spanien, den tysk-romerske kejser Frans 1. Stefan og kejserinde Maria Theresia af Østrig.

Familie 
Hertug Ludvig Karl af Nemours giftede sig med Victoria af Sachsen-Coburg-Gotha (1822–1857). Hun var brordatter til Leopold 1. af Belgien og kusine til Victoria af Storbritannien.

Ludvig Karl og Victoria fik fire  børn:
 Gaston af Orléans, greve af Eu (1842–1922); gift 1864 med Isabella af Brasilien (1846–1921). Hun var datter af kejser Pedro 2. af Brasilien.
 Ferdinand Philippe, hertug af Alençon (1844–1910); gift 1868 med Sophie, hertuginde i Bayern (1847–1897). Hun var søster til kejserinde Elisabeth af Østrig-Ungarn. 
 Marguerite Adélaide Marie (1846–1893); gift 1872 med fyrste Wladislaw Czartoryski (1828–1894). 
 Blanche Marie Amélie Caroline Louise Victoire (1857–1932)

Poster 
I 1825 blev den 10-årige hertug Ludvig Karl af Nemours nævnt som som en mulig kandidat til tronen i Grækenland, og i 1830 blev han som 16-årig kandidat til tronen i Belgien.

Hans bror (kronprinsen) døde i 1842, og hans to brorsønner kom forrest i arvefølgen. Både Ludvig Karl og hans svigerinde (Helene af Mecklenburg-Schwerin) ville gerne være formyndere, hvis Ludvig-Filip af Frankrig skulle dø, før tronfølgeren blev voksen. Det endte med, at kong Ludvig-Filip indstillede til deputertkammeret, at Ludvig Karl skulle formynder.

Under Februarrevolutionen i 1848 fulgte Ludvig Karl af Nemours med Helene af Mecklenburg-Schwerin og hendes to mindreårige sønner over til parlamentsbygningen. Meningen var, at deputertkammeret skulle udråbe tronfølgeren som barnekonge og indsætte Ludvig Karl som formynder. Imidlertid vandt den republikanske stemning overhånd, og hele kongefamilien blev tvunget til at drage i eksil.

Kilder 

Huset Bourbon-Orléans
TorvehallerneKBH

TorvehallerneKBH eller blot Torvehallerne er et fødevaremarked på Israels Plads i København. Torvehallerne består af to markedshaller med en åben markedsplads imellem. Der findes over 60 stader, hvoraf de fleste sælger eksklusive madvarer: bagerier, osterier, fiskehandlere, frugt- og grøntboder, slagtere og stader med salg af tapas, smørrebrød og græske franske og italienske specialiteter m.v. Flere stader serverer på stedet, og et italiensk rotisserie (roterende gril) ligger ved siden af hallerne.

Torvehallerne er opført, hvor Københavns grønttorv lå.

Hallerne blev tegnet af Arkitekturværkstedet ApS ved arkitekt Hans Peter Hagens og påbegyndt opført i 2009 med Jeudan som bygherre og nybyggeriet åbnede i 2011.

Referencer

Eksterne henvisninger/Kilder 
 Officiel hjemmeside
 VisitCopenhagens beskrivelse af TorvehallerneKBH

Bygninger, konstruktioner og anlæg i Københavns Kommune
Johannes Ringgaard-Christensen

Johannes Ringgaard-Christensen (født 23. oktober 1917 i Skyum) er en tidligere landsretssagfører, politiker og borgmester i Viborg Kommune fra 1970-1972.

Historie 
I 1938 blev han student fra Rønde Gymnasium, og begyndte derefter at læse teologi i ét år, og skiftede derefter til jura, og i 1947 blev han uddannet jurist.

Referencer 

Jurister fra Danmark
Borgmestre fra Venstre
Borgmestre i Viborg
Medlemmer af Viborg Byråd
Lukas Toya

Lukasio Jorian Toyafalcor bedst kendt som Lukas Toya (født 18. juli 1993) er en dansk film- og teaterskuespiller, kendt fra rollerne som Peter i Far til fire - på toppen', og Far til fire i solen.

Toya er søn af skuespilleren og instruktøren Troells Toya og bror til dubberen og musicalperformeren Tara Toya.

Toya har også spillet mindre roller i forskellige spillefilm TV-serier og kortfilm, bl.a. Broen, De vilde svaner, Flokken'' mm.

Referencer

Eksterne henvisninger 
 

Skuespillere fra Danmark
Fugl (flertydig)

Fugl har flere betydninger:

Dyr 
 Fugl – ental af fugle

Personer 
 Sven Fugl (1924–2009) – dansk radiodirektør
 Mette Fugl (født 1949) – dansk journalist og datter af ovennævnte
K-1

K-1 er en type kampsport som kombinerer teknikker fra Thaiboksning, karate, taekwondo, savate, «San Shou», kickboxing og traditionel boksning. Det blev grundlagt i 1993

Det er også navnet på organisationen som arrangerer denne kampsport. Denne organisation styres af Fighting and Entertainment Group (FEG) i Japan. De arrangerer diverse kampe/turneringer, inklusive MMA (DREAM-turneringer).

I Danmark blev der arrangeret et K-1-stævne i 2001.

K-1 World Grand Prix 
Hvert år afholdes 16-mannaturneringer for at finde de 16 bedste til at stille op i K-1 World Grand Prix.

K-1 Max World Grand Prix

Kendte udøvere 

 Badr Hari
 Peter Aerts
 Remy Bonjasky
 Ernesto Hoost
 Musashi
 Buakaw Por. Pramuk
 Bob Sapp
 Andy Hug
 Jerome Le Banner
 Jörgen Kruth
 Martin Holm
 Alistair Overeem

K-1 Bog 
 Willem Brunekreef, The Golden Kyokushin and K-1 Encyclopedia,

Eksterne henvisninger 
 Verdens Gang - Professor om K1: Vanvidd

Kampsport
World Extreme Cagefighting

World Extreme Cagefighting (WEC) var en amerikansk Mixed martial arts-organisation der var aktiv fra 2001 til 2010. I begyndelsen af 2011 fusionerede organisationen sammen med Ultimate Fighting Championship (UFC).

Historie 
WEC blev grundlagt i 2001 og det første MMA-galla blev arrangeret den 30. juni 2001 i Lemoore i Californien. Af organisationens 24 første gallaer blev 22 afholdt i Lemoore.

I 2006 blev organisationen købt af Zuffa, ejere Ultimate Fighting Championship (UFC) og et nært samarbejde mellem begge organisationerne blev indledt Inden opkøbet arrangerede WEC kampe i alle vægtklasser, fra supersværvægt til bantamvægt, men efter opkøbet valgte man at satse på de lavere vægtklasser. Man valgte kun at satse på letvægt, fjervægt og bantamvægt.

I juni 2010 arrangerede WEC for første gang et galla udenfor USA da man valgt at afholde WEC 49 i Edmonton i Canada.

I oktober 2010 meddeltes det at UFC og WEC ville slutte sig sammen i starten 2011. Efter sammenlægningen skulle UFC overtage WEC's vægtklasser, UFC manglede inden sammenlægningen fjervægt og bantamvægt. WEC afviklede sit sidste galla, nummer 53 i rækkefølgen, den 16. december 2010. Derefter blev organisationens fjer--og-respektive bantamvægtmester José Aldo og Dominick Cruz nye mestre i UFC mens letvægtmesteren Anthony Pettis blev lovet en kamp mod UFC's letvægtmester.

Kæmpere 
Blandt bemærkelsesværdige navne kan disse kampe nævnes:

Letsværvægt
  Frank Shamrock

Mellemvægt
  Chris Leben
  Paulo Filho

Weltervægt
  Nick Diaz
  Karo Parisyan
  Carlos Condit
  Donald Cerrone

Letvægt
  Gilbert Melendez
  Ben Henderson

Fjervægt
  Urijah Faber
  Mike Brown
  José Aldo

Bantamvægt
  Miguel Torres
  Dominick Cruz

Referencer 

Organisationer fra USA
Mixed martial arts
Etableret i 2001
Alexander af Württemberg (1804–1881)

Alexander af Württemberg (født 20. december 1804 i Riga, Livland guvernement, Det Russiske Kejserrige, død 28. oktober 1881 i Bayreuth, Kongeriget Bayern) var en titulær hertug af Württemberg.

Han giftede sig med en datter af kong Ludvig-Filip af Frankrig. Deres søn blev opdraget i sin mors tro. Derved grundlagde Alexander og hans gemalinde den katolske linje af Huset Württemberg.

Fra Reformationen i 1500–tallet og frem til 1921 var hovedlinjen i Huset Württemberg lutheransk. Tilsvarende var de fleste indbyggere i hertugdømmet og kurfyrstendømmet Württemberg traditionelt protestanter.

Monarkiet blev afskaffet i 1918, men siden 1921 har Alexander af Württembergs efterkommere alligevel været tronprætendenter i Württemberg.

Forfædre 
Alexander af Württemberg var søn af titulær hertug Alexander af Württemberg (1771–1833).

Han var barnebarn af regerende hertug Frederik 2. Eugen af Württemberg og Hertug Franz Friedrich af Sachsen-Coburg-Saalfeld.

Alexander var oldesøn af Karl Alexander af Württemberg samt tipoldesøn af Frederik Vilhelm 1. af Preussen, Sophie Dorothea af Hannover og Antoinette Amalie af Braunschweig.

Kilder 

Huset Württemberg
Mowgli

Mowgli er hovedpersonen i Rudyard Kiplings Junglebogen bøger. Han er venner med Bagheera og Baloo og hans fjende er den onde tiger Shere Khan.

Rudyard Kipling 
Ifølge Rudyard Kipling blev Mowgli fundet af Bagheera da han blev efterladt i junglen. Han blev opfostret af en ulveflok og lært livets vej af Bagheera, Baloo og Kaa. Men den onde Shere Khan ville æde Mowgli fordi han hadede mennesker.

Disney 
I Disneys version fra 1967 blev Mowgli fundet af Bagheera ligesom i Rudyard Kiplings version, forladt af sine forældre og opfostret af ulveflokken indtil den dag hvor Shere Khan svor han ville slå Mowgli ihjel og æde ham. Bagheera ville have ham med til menneskelandsbyen men Mowgli ville blive i junglen. Så mødte han Baloo og de to blev gode venner. Men Shere Khan var ikke den eneste fare da Kaa og aberne ledet af Kong Louie også ville have fat i Mowgli. Efter han slap væk fra sine fjender forstod han at han hørte til hos menneskerne. I landsbyen mødte han så en pige der hed Shanti som blev hans adoptivsøster. I Disneys version fra 2016 er historien lidt anderledes. Her dræber Shere Khan Mowglis far, i stedet for at Mowgli blev forladt.

Fiktive personer
Pancrase

Pancrase er en mixed martial arts-organisation som arrangerer kampe i Japan. Organisationen blev grundlagt af Masakatsu Funaki och Minoru Suzuki 1993. Bland titelindehaverne gennem tiderne er blandt andre Ken Shamrock, Bas Rutten, Frank Shamrock og Nate Marquardt.

Navnet var baseret på pankration, en kampsport i de gamle olympiske lege. Suzuki og Funaki praktiserede catch wrestling. De baserede organisationen og dens regler på wrestling. Kampagnens mestere blev kaldt "King of Pancrase".

I 2008 begyndte Fight Network at sende Pancrase-arrangementer i Canada og USA.
I 2015 underskrev Pancrase en eksklusiv, langsigtet aftale, hvor deres kampe fremover skulle streames live og udelukkende på UFC Fight Pass. Fight Pass tilføjede også alle Pancrases historiske kampe til sit bibliotek på en video-on-demand basis.

Bemærkelsesværdige kæmpere
  Ken Shamrock Openweight-mester
  Frank Shamrock Openweight-mester
  Bas Rutten Openweight-mester
  Masakatsu Funaki Openweight-mester
  Semmy Schilt Openweight-mester
  Josh Barnett Openweight-mester
  Guy Mezger Openweight-mester
  Nate Marquardt Mellemvægt-mester
  Marlon Sandro Mellemvægt-mester
  Jung Chan-Sung Vinder af Pancrase Korea 2007
  José Aldo
  Oleg Taktarov
  Carlos Condit
  Jake Shields
  Paulo Filho
  Elvis Sinosic
  Kazuo Misaki
  Yushin Okami
  Nate Diaz
  Maurice Smith
  Evan Tanner
  Murilo Bustamante
  Thiago Silva
  Paul Daley
  Sean Sherk
  Rafael dos Anjos
  Stanislav Nedkov
  Travis Fulton
  Nam Phan

Eksterne henvisninger 
 Pancrase officielle side

Organisationer fra USA
Mixed martial arts
Etableret i 1985
Darwiish Stat

Darwiish Stat er også navnet på en tidligere britisk koloni dette blev selvstændigt den 1897 og dannede sammen med Somaliland staten Somalia fra den 1960.

Eksterne henvisninger 

Forhenværende afrikanske lande
Forhenværende britiske kolonier
Vladimir Prelog

Vladimir Prelog ForMemRS (født 23. juli 1906, død 7. januar 1998) var en kroatisk-schweizisk organisk kemiker. Han modtog nobelprisen i kemi i 1975 sammen med John Warcup Cornforth for sin forskning i stereokemi i organiske molekyler og reationer. Prelog blev født og opvoksede i Sarajevo. Han boede og arbejdede i Prag, Zagreb og Zürich.

Referencer 

Nobelprismodtagere fra Kroatien
Nobelprismodtagere i kemi
Kemikere fra Kroatien
Kemikere fra Schweiz
Niende Doktor

Den niende Doktor er en person i den britiske science fiction-serie Doctor Who spilles af Christopher Eccleston. Den første doctor efter 9 års pause. Han har en stor del af æren for genoplivelsen af den gamle serie. Han er klædt i læderjakke og har militant kortklippet hår, og han er langt mindre excentrisk end tidligere inkanationer. Han møder Rose Tyler (spillet af Billie Piper) i det første afsnit, og tager hende med som sin ledsager. Senere kommer Jack Harkness, en rehabiliteret svindler fra det 51' tyvende århundrede også med på visse ture. Harkness optræder også i en spinoff serie ved navn Torchwood.

Doctor Who
Fiktive personer
Liste over UFC bonus award-modtagere

UFC Bonus Awards er tre separate kontantbonuser, der normalt tildeles fire kæmpere efter hver UFC-begivenhed, baseret på en intern beslutning fra UFC-ledelsen. Flere/færre bonusser er blevet tildelt ved nogle begivenheder, især når der ikke opstod knockouts eller submissions.

 Fight of the Night: Tildelt til de to kæmpere, der leverede den mest imponerende kamp på programmet.
 Knockout of the Night: Tildelt den kæmper, der leverede det mest imponerende knockout/tekniske knockout.
 Submission of the Night: Tildelt den kæmper, leverede den mest imponerende submission.
 Performance of the Night: Den 11. februar 2014, meddelte UFC en ændring af sine live event bonusser. Siden UFC Fight Night 36 har UFC tildelt Fight of the Night Bonuses til hver af kæmperne i aftenens bedste kamp, samt yderligere Performance of the Night Bonus'er. The Performance of the Night uddeles til atleterne, der udfører de bedste og mest spændende individuelle præstationer. The Submission of the Night og the Knockout of the Night bonuses er ophørt, og bonusbeløbet forblev $50.000.

Kæmpere, der har fået tildelt flest awards

Award-modtagere

Referencer

Eksterne henvisninger 
 FightMetric - Official UFC statistikker

Ultimate Fighting Championship
Sportspriser
Stadio Renzo Barbera

Stadio Renzo Barbera er et fodboldstadion i den italienske by Palermo. Fodboldklubben Palermo spiller sine hjemmekampe på stadionet, der ligger nordvest for byens centrum for foden af kystbjerget Monte Ertca. Det er et åbent stadion, hvor kun hovedtribunen er overdækket.

Stadio Renzo Barbera åbnede i 1932 under navnet Stadio Littorio. Littorio er det italienske ord for den romerske soldat liktor, bæreren af det romerske symbol fasces, som datidens fascitiske regime tog deres navn fra. I 1936 ændrede man stadions navn til Stadio Michele Marrone til ære for en fascitisk soldat, der faldt under Første Verdenskrig. Efter fascisternes fald blev stadion atter omdøbt. Denne gang til La Favorita efter bydelen, hvor stadion ligger.

Oprindeligt havde stadion løbebane og kun egentlige tribuner på langsiderne. Efter Anden Verdenskrig blev løbebanen fjernet, og i stedet byggede man kurvede endetribuner. Tilsammen gav det plads til ca. 30.000 tilskuere. Siden blev La Favorita let renoveret i 1960'erne, da Palermo vendte tilbage til Serie A, atter i 1984, hvor kapaciteten blev øget til ca. 50.000 og igen op til VM i 1990, hvor kapaciteten blev sænket en del.

I 2002 blev stadion opkaldt efter Renzo Barbera - klubbens præsident i årene 1970-1980.

Referencer 

Renzo Barbera
Palermo
Etableret i 1932